《投魏先辈二首 其一》
宋代·刘应时

长驱决文阵，眇古百战场。朔风吹梅花，塞日淡无光。

一将功业成，千屯草木香。高谈静寰宇，袖手归岩廊。

累累腰下印，奕奕眉间黄。霖雨四海心，鼎鼐众口尝。

园林多胜事，岂久居其旁。纵令猿鹤怨，出处庸何伤。

作者简介：四明人，字良佐。喜好诗，与陆游、杨万里友善。有《颐庵居士集》。